ഇൻറർനെറ്റിൻറെ അടിമയായ മകളെ ആ ദുശീലത്തിൽനിന്ന് മോചിപ്പിക്കാൻ ശ്രമിച്ച അമ്മയ്ക്ക് മകൾ വിധിച്ചത് മരണം . ഇന്റർനെറ്റ് അഡിക്ഷൻ സെൻററിൽ അയച്ച അമ്മയെ പതിനാറുകാരിയായ ചൈനീസ് പെൺകുട്ടി കുത്തിക്കൊന്നു . ചൈനയിലെ വടക്കേയറ്റത്തുള്ള ഹെയ്ലോംഗ്ജിയാങിലാണ് ദാരുണ സംഭവം അരങ്ങേറിയത് . ഇന്റർനെറ്റ് അഡിക്ഷൻ , പെരുമാറ്റ ദൂഷ്യങ്ങൾ തുടങ്ങിയവയിൽനിന്നൊക്കെ കുട്ടികളെ മോചിപ്പിക്കാനായി ചൈനയിൽ പ്രത്യേക സെന്ററുകൾ പ്രവർത്തിക്കുന്നുണ്ട് . അതിലൊന്നിലായ പതിനാറുകാരിയാണ് ക്രൂരത ചെയ്തത് . ഫെബ്രുവരിയിലാണ് പെൺകുട്ടി അഡിക്ഷൻ സെന്ററിൽ എത്തിയത് . സ്കൂളിൽനിന്ന് പുറത്താക്കപ്പെട്ടതിനുശേഷമായിരുന്നു ഇത് . നാലു മാസം ചികിത്സ കഴിഞ്ഞ് പെൺകുട്ടി ഇറങ്ങി . എന്നാൽ , ക്രൂരമായ പീഡനങ്ങളും മർദ്ദന മുറകളുമാണ് സെൻററിൽ ഉണ്ടായിരുന്നതെന്നാണ് പെൺകുട്ടിയുടെ വെളിപ്പെടുത്തൽ .